རིག་ལྡན་གྱི་ནུ་བོའི་ཨ་ཕ་ནི་ཆང་འཐུང་རྒྱུར་དགའ་བས།རིག་ལྡན་གྱི་ནུ་བོའི་ཨ་ཕས་རིག་ལྡན་གྱི་ནུ་བོར་བརྙན་འཕྲིན་ལ་ལྟ་སྤྱད་མི་སྟེར་རུང་།རང་གིས་རང་ལ་འཐུང་རྒྱུའི་ཆང་རྒྱུན་དུ་ཉོས་ཏེ་ཆ་སྒམ་ནང་དུ་བསྒྲིགས་ཡོད་པ་རེད།རིག་ལྡན་གྱི་ནུ་བོས་ཉི་མ་རེ་རེ་བཞིན་བརྩིས་ཏེ་ཉིན་བདུན་པར་སླེབས་པ་ན།ས་རུབ་མ་རུབ་ཀྱི་མཚམས་ནས།ཆ་སྒམ་སྟེང་གི་ཆང་རྒྱ་མ་གང་བརྐུས་ཏེ་རྫིང་བུའི་ཕྱོགས་ཕྱིན།དེ་རིང་ཡང་ཁོ་ནི་ཀུན་གྱི་སྔ་བ་སྟེ་ཆ་མ་རྣམས་ཕྱོགས་གཅིག་ཏུ་སྤུངས་ནས་མེར་བསྒྲོན་པར་བསྒུགས་ནས་བསྡད།དེ་དུས་བྱིས་པ་གཞན་དག་ཀྱང་སྔ་གཞུག་བྱས་ནས་སླེབས་བྱུང་ལ།བཀྲ་བྷོ་དུས་རྒྱུན་བཞིན་ཚང་མའི་རྗེས་ནས་འཁོར་བཞིན་འཁོར་བཞིན་སླེབས།